Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 022 , 29/01/2003 s. 0005 - 0009



Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2003/C 22/03) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4.6 kohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 75 1. Jäsenvaltion toimivaltainen viranomainen Nimi: Subdirección General de Denominaciones de Calidad y Relaciones Interprofesionales y Contractuales Direccion General de Alimentación Subsecretaría de Agricultura Ministerio de Agricultura, Pesca y Alimentación Osoite: Paseo Infanta Isabel, 1, E-28071 Madrid Puhelin (34-91) 347 53 97 Faksi (34-91) 347 54 10 2. Hakijaryhmittymä 2.1 Nimi: a) Agrofruit Export, SA b) Cooperativa Exportadora d'Agris d'Alcanar c) Cooperativa de Bítem d) El Progrés, SCCL 2.2 Osoite: a) Polígon Industrial Baix Ebre, Carré A, E-43500 Tortosa b) Carretera Nova 77-87, E-43530 Alcanar c) Colònia Gàsol, 132, E-43510 Bítem d) Av. Lluís Companys s/n, E-43512 Benifallet 2.3 Kokoonpano: Tuottaja/jalostaja (x) muu ( ) 3. Tuotelaji: Luokka 1.6. Hedelmät, vihannekset ja vilja. 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: "Clementinas de las Tierras del Ebro" tai "Clementines de les Terres de l'Ebre" 4.2 Kuvaus: Seuraavien lajikkeiden Citrus reticulata -lajiin kuuluvat hedelmät: Clementina fina, Clementina Hernandina ja Clemenules (Clementina de Nules). Parhaassa poimintavaiheessa olevien eri lajien hedelmien keskimääräiset yleisominaisuudet ovat seuraavat((Lähde: Estació Experimental de l'Ebre (EEE), Institut de Recerca i Tecnología Alimentària (IRTA).)) >TAULUKON PAIKKA> Tämän SMM:n alueella viljellyillä klementiinilajikkeilla on selvästi erottuvia ominaisuuksia: - hedelmien kypsymisaika on hyvin pitkä, - hedelmät ovat erittäin maukkaita, - hedelmien oranssi väri on kirkas ja voimakas. Näitä ominaisuuksia vastaavia hedelmiä valittaessa sovelletaan seuraavia kriteereitä: - mehupitoisuus (painoprosentteina) > 40 %, - kypsyysindeksi: liukenevien kiinteiden ainesten (E) ja happojen (A) suhde > 10, - Väri: Väri määritetään hedelmän keskikehältä, ja suojattujen kolmen lajikkeen a/b-arvon on oltava vähintään: >TAULUKON PAIKKA> 4.3 Maantieteellinen alue: Kyseinen maantieteellinen alue koostuu Tarragonan provinssin katalonialaisista Baix Ebren ja Montsiàn piireistä, joita sääntelyneuvosto pitää laatukäsikirjassa esitettyjen perusteiden mukaan sopivina klementiinien tuotantoon. Tähän maantieteelliseen alueeseen kuuluvat seuraavat kunnat: >TAULUKON PAIKKA> 4.4 Alkuperätodisteet: Klementiinit ovat peräisin kyseiseltä tuotantoalueelta, ja ne on kirjattu sääntelyneuvoston asianmukaiseen rekisteriin. Ne valikoidaan ja pakataan tuotantoalueella sijaitsevissa ja sääntelyneuvoston rekisteriin kirjatuissa liikkeissä ja varastoissa. Kauppaluokkiin ekstra ja I kuuluvat klementiinit, jotka läpäisevät tuotanto- ja pakkausvaiheen aikana tehdyt tarkastukset sekä fysikaalis-kemialliset ja aistinvaraiset analyysit, pääsevät markkinoille ja saavat suojattua maantieteellistä merkintää osoittavan sääntelyneuvoston myöntämän numeroidun vastaetiketin. Analyysit ovat: >TAULUKON PAIKKA> 4.5 Viljelymenetelmä Viljelyala: - Vanhoilla viljelmillä: Citrus Aurantinum -lajikkeen puulle varattu ala: 5 × 4 tai 5 × 5 m - Uusilla viljelmillä käytetyn lajikkeen mukaan: - Citrange Carrizo: 6 × 4 m tai 5,5 × 3,5 m - Mandarino Cleopatra: 5 × 4 m tai 5 × 3,5 m Oksiminen: Puun muotoon vaikuttava oksiminen ja karsiminen tehdään klementiinipuun ensimmäisinä kasvuvuosina, jotta sille saataisiin voimakas ja kestävä rakenne. Tuotantoon liittyvän oksimisen ja karsimisen tarkoituksena on lisätä viljelmän tuottavuutta. Sadonkorjuu: Sadonkorjuu suoritetaan lajikkeen mukaan, kun kypsyysindeksi saavuttaa vahvistetut vähimmäisarvot ja hedelmämehun koostumus on sopiva. Sadonkorjuuta ei voida tehdä kasteen tai sumun aikana, työssä on käytettävä puutarhasaksia ja vältettävä kiskomista, jotta hedelmän kuori ei vahingoittuisi. Vähimmäisarvot ovat seuraavat: >TAULUKON PAIKKA> Pakkaaminen: Myöhemmin klementiinit käyvät rekisteröidyissä valmistuslaitoksissa läpi seuraavat työvaiheet: pesu, vahaus, punnitseminen, pakkaus, kylmävarastoihin sijoitus, ulkoinen laadun valvonta ja merkitseminen. Kaikki työvaiheet tuottamisesta merkitsemiseen asti tehdään kyseisellä tuotantoalueella. 4.6 Yhteys maantieteelliseen alkuperään Historiallinen yhteys. Mandariini kuuluu muiden hedelmäpuiden kanssa Baix Ebren ja Montsiàn piirien perinteisiin viljelytuotteisiin, joita useimmiten viljellään perhetiloilla. Viime vuosisadan puolivälissä sitrushedelmien viljelyala oli Tarragonan provinssissa noin 160 hehtaaria. Viljelyala on kasvanut ajan myötä; erityisesti 1960-luvulla kasvu oli merkittävää, ja se on jatkunut näihin päiviin saakka. Ebron alueella viljeltyjä sitrushedelmiä ovat klementiinit, erityisesti edellä mainitut lajikkeet, joiden laatu on kokonaisuudessaan ollut korkea. Viljelijät ovatkin panostanet laatuun ja pyrkineet kaiken aikaa laajentamaan viljelyalaa siten, että muiden sitrushedelmien viljely vähenee klementiinien hyväksi. Luonnollinen yhteys. Alueella on pinnanmuodostukseltaan kolme eri ominaisuutta: vuoristoalue, kvaternaarinen tasanko ja viimeaikoina muodostuneet tulva-alueet. Piireissä on kahdenlaista viljelymaata: kastelemattomia alueita ja kastelualueita. Maan fosfori- ja kaliumpitoisuus on keskitasoa, ja koska kaliumia ei ole runsaasti, hedelmän kuori on ohut. Alueen ilmasto on lämmin meri-ilmasto, ja pakkaseton kausi on pitkä. Talvet ovat leutoja. Päivä- ja yölämpötilan välinen ero on jyrkkä talvella. Tällaisten ilmasto-olosuhteiden vuoksi hedelmän kuori vanhenee hitaasti ja väri on kirkas. Lisäpiirteenä mainittakoon, että hedelmän kypsymisajankohta on myöhäisempi kuin muilla alueilla, minkä vuoksi hedelmää voidaan pitää kaupan myöhemmin kuin muualla ilman, että sen kaupallinen laatu kärsii. Sosiaalinen yhteys. Sitrushedelmien kokonaisviljelyala oli vuonna 1997 Baix Ebren ja Montsiàn piireissä 6095 hehtaaria, josta 3260 hehtaarin alalla viljeltiin klementiinejä, joiden kyseisen vuoden tuotanto oli 48300 tonnia. Baix Ebren ja Montsiàn piireissä viljellyistä klementiineistä 90 prosenttia on suojattu SMM-merkinnällä. 4.7 Valvontaelin Nimi: CEINAL Osoite: Longitudinal 9, bloc 21 Mercabarna E-08040 Barcelona Puhelin (34-93) 263 24 54 Faksi (34-93) 335 07 48 Valvontaelin on standardin EN 45011 vaatimusten mukainen. 4.8 Merkintä: Valvontaelin myöntää etiketit. Etiketeissä ja vastaetiketeissä on ehdottomasti ja näkyvästi oltava teksti Indicación Geográfica Protegida "Clementinas de las Tierras del Ebro" tai "Clementines de les Terres de l'Ebre". Valvontaelin myöntää ja numeroi vastaetiketit. 4.9 Kansalliset vaatimukset - Joulukuun 2 päivänä 1970 annettu laki N:o 25/1970: Estatuto de la Viña, del Vino y de los Alcoholes (laki viiniköynnöksistä, viinistä ja alkoholista) - Tammikuun 25 päivänä 1994 annettu määräys maataloustuotteiden ja elintarvikkeiden alkuperänimityksistä ja maantieteellisistä merkinnöistä annetun asetuksen (ETY) N:o 2081/1992 yhteensovittamisesta Espanjan lainsäädännön kanssa - Maaliskuun 28 päivänä 1972 annettu asetus 835/1972 lain N:o 25/1970 soveltamisesta - Lokakuun 22 päivänä 1999 annettu kuninkaallinen asetus N:o 1643/99, jossa säädetään yhteisön suojattujen alkuperänimitysten ja maantieteellisten merkintöjen rekisteriin kirjaamista koskevien hakemusten jättämismenettelystä EY N:o: G/ES/00173/2000.11.28. Täydellisen asiakirja vastaanottopäivä: 19. kesäkuuta 2002.